TAWAU : Tinimungan Polis Marin (PPM) minanahan, songulun kusai om tondu kiumur 41 om 48 toun sabap kikotumbayaan momoguno kad kointutunan pilasu soira mumbal sumuang id Malaysia maya kowoigan Tawau, tadau Koduo nakatalib.
Komander PPM Wilayah Sabah ACP Mohamad Madun minoboros do koduo-duo tulun dilo tinahan kalapas puru PPM ih mamaso papanau pogintangan Op Landai id kinoyonon kowoigan rahat Sabindo, minanahan iso bot tosiau mantad Sungai Haji Kuning, Pulau Sebatik, pikikiro jam 11.30 kosuabon.
“Haro songulun tekong kiumur 22 toun om duo poinsakai id bot tosiau dilo.
“Asil pomorisaan noilaan do tekng dili haro pasport, daamot dilo koduo-duo di poinsakai minopokito kad kointutunan nga amu atalang om minangakun minomoli MyKad mantad songulun miampai gatang RM1,000 sokoping,” ka disio id kointalangan do hiti di tadau Kotolu.
Koduo-duo poinsakai dilo tinahan montok ponoriukan potilombus id siriba Kooturan 25(1)(e) Kooturan-Kooturan Porijistaan Potun sabap momoguno toi ko haro kad kointutunan pilasu, ka disio. – BERNAMA
zsm_Latn min_Latn min_Latn min_Latn min_Latn